Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 462

44. Napi átlagos Swift forgalom darabszáma Ide a Swift rendszeren keresztül forgalmazott tételek (üzenetek) napi átlagos darabszámát (kimenő és bejövő összes tételszám átlagát) kell beírni. VIII. A PORTFOLIÓELEMZÉS — LEJÁRT KÖVETELÉSEK A jelentés célja A jelentés a hitelintézet portfolióját a lejárt követelések következtében felmerülő kockázatok szempontjából vizsgálja. A jelentés kitöltése A jelentésben a hitelintézet eszközeit két szempontból kell részletezni, egyrészt az egyedi követelés fizetési késedelme („lejártsága”), másrészt az ügyfélkockázat vizsgálata érdekében az összes követelés lejártsága szerint. Lejárt az a követelés, amely fizetési késedelemben van, illetve amit a hitelintézet lejárttá tesz. A követelésállományt az FM főbb eszközcsoportjainak megfelelő részletező sorok szerint kell csoportosítani. (A követelésállományból a céltartalékot nem kell figyelembe venni.) A nem teljesített tőke- és kamatfizetéseket is egyenként kell a lejárattól eltelt időnek megfelelő oszlopban szerepeltetni. (Ez vonatkozik az 1996. január 1-je előtti kamatokra is.) 1998/56. szám A két táblarész együtt két szélsőértéket fog mutatni, mivel az egyik követelés törlesztési késedelme minden esetben kihat ugyanazon adós felé fennálló még nem esedékes teljes követelésállományra.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes